# ADATKEZELÉSITÁJÉKOZTATÓ

### „idősek nappali ellátása” adatkezelési tevékenységhez

**I. Az adatkezelő adatai**

Neve: Budapest Főváros XXIII. kerület Soroksár Önkormányzatának

Szociális és Gyermekjóléti Intézménye

Székhelye: 1238 Budapest, Grassalkovich út 104.

Elérhetősége: szgyi23@szgyi23.hu

Adószáma: 15834814-2-43

Képviseli: Takácsné Juhász Ildikó

Adatvédelmi tisztviselő: Crackensys Kft.

Elérhetősége: info@crackensys.hu

**II. A kezelt adatok köre, jogalapja, célja, adatok továbbítása, adatokhoz hozzáférés**

A XXIII. KERÜLETI SZGYI feladata az idősek nappali ellátása. A szolgáltatás a kerületben élő idős emberek szociális biztonságát erősíti.

A kezelt adatok köre:A jogszabályokban meghatározott természetes személyazonosító adatok. Az ellátás során az Intézmény az ellátott különleges adatait is kezeli jogszabályi rendelkezés alapján. Így A 9/1999. (XI.24) SzCsM rendelet 3.§ (2) bekezdése szerint orvosi igazolást vagy kórházi zárójelentést, illetve jövedelemnyilatkozatot is köteles mellékelni a kérelmező.A 9/1999. (VI.24.) SzCsM rendelet 21.§ szakasza alapján szakorvos szakvéleményét is csatolni kell a kérelemhez. Az 1993. évi III.. törvény 20.§ (1) bekezdése értelmében az Intézmény vezetője köteles nyilvántartást vezetni az érkező kérelmekről a következő adatokkal:

természetes személyazonosító adatok, TAJ szám, telefonszám, lakó- és tartózkodási helye, értesítési címe, állampolgársága, bevándorolt, letelepedett vagy menekült, hontalan jogállása, a szabad mozgás és tartózkodás jogára vonatkozó adat, cselekvőképességére vonatkozó adat, a kérelmező törvényes képviselőjének, a kérelmező megnevezett hozzátartozójának, a kérelmező nagykorú gyermekének neve, születési neve, telefonszáma, lakó- és tartózkodási helye vagy értesítési címe, a kérelem előterjesztésének időpontja, soron kívüli ellátásra vonatkozó igény, az előgondozás lefolytatásának időpontja, ha annak elvégzése kötelező.

Az 1993. évi III.. törvény 20/C.§ (1) bekezdése alapján a kincstár a személyes gondoskodást nyújtó szociális ellátások, szolgáltatások finanszírozásának ellenőrzése céljából nyilvántartást vezet. A nyilvántartás a következő adatokat tartalmazza a fentebb felsoroltakon kívül: személyes gondoskodást nyújtó alapszolgáltatás vagy szakosított ellátás típusát,igénybevételének és megszűnésének időpontját, az Intézmény, szolgáltató külön jogszabály szerinti ágazati azonosító jelét, a finanszírozás, támogatás költségvetési törvény szerinti jogcímét, és feladatmutatóját

Az adatkezelés célja: idősek nappali ellátásának biztosítása

Az adatkezelés jogalapja:jogszabályi rendelkezés, a 9/1999. (XI. 24.) SzCsM rendelet a személyes gondoskodást nyújtó szociális ellátások igénybevételéről, továbbá a Budapest Főváros XXIII. kerület Soroksár Önkormányzat Képviselő-testületének a személyes gondoskodás keretébe tartozó szociális ellátásokról, azok igénybe vételéről, valamint a fizetendő térítési díjakról szóló 20/2008. (IV.25.) számú rendelete, valamint a szociális igazgatásról és a szociális ellátásokról szóló 1993. évi III. törvény. Kérelem benyújtása szükséges a szolgáltatás igénybevételéhez.

Az adatkezelés időtartama: Az Intézmény irattári terve szerint meghatározott időtartam

Az Intézmény által igénybe vett adatfeldolgozók, aki(k) számára továbbítja az általa kezelt személyes és különleges adatokat:

- Budapest Főváros XXIII. kerület Soroksár Önkormányzata

- Magyar Államkincstár

**III. Adatbiztonság**

Az Adatkezelő megtesz minden olyan – a tudomány és technológia állására és a megvalósítás költségeire, továbbá az adatkezelés jellegére, hatókörére, körülményeire és céljaira, valamint a természetes személyek jogaira és szabadságaira vonatkozó kockázatra tekintettel megfelelő – biztonsági, technikai és szervezési intézkedést, amely az adatok biztonságát garantálja, gondoskodik azok megfelelő szintű védelméről, különösen a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés, sérülés, továbbá az esetleges hozzáférhetetlenné válás ellen.

**IV. Az érintettek jogai**

* 1. Tájékoztatáshoz való jog: Az Adatkezelő megfelelő intézkedéseket hoz annak érdekében, hogy a személyes adatok kezelésére vonatkozó, a GDPR 13. és 14 cikke szerinti információkat az érintettek rendelkezésére bocsássa, valamint a GDPR 15-22. és 34. cikke szerinti tájékoztatást az érintettek részére megadja. Az érintettek az Adatkezelő 1. pontban megjelölt elérhetőségére küldött levélben kérhetnek tájékoztatást a személyes adataik Adatkezelő általi kezelésével kapcsolatban.
  2. Hozzáféréshez való jog: Az érintett jogosult arra, hogy az Adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy a személyes adatokhoz és a következő információkhoz hozzáférést kapjon: az adatkezelés céljai; az érintett személyes adatok kategóriái; a címzettek vagy a címzettek kategórái, akikekkel a személyes adatokat közölték vagy közölni fogják; a személyes adatok tárolásának időtartama; az érintett által gyakorolható jogok (helyesbítés, törlés, tiltakozás, adatkezelés korlátozása); a felügyeleti hatósághoz címzett panasz benyújtásának joga; az adatforrásokra vonatkozó információ és az automatizált döntéshozatal ténye.

Az érintett kérésére az Adatkezelő az érintett rendelkezésére bocsátja a rá vonatkozóan kezelt személyes adatok másolatát; első alkalommal díjmentesen, majd ésszerű mértékű díj ellenében.

* 1. Helyesbítéshez való jog: Az érintett jogosult arra, hogy kérésére az Adatkezelő a rá vonatkozó pontatlan személyes adatokat helyesbítse vagy hogy a hiányos személyes adatok kiegészítését kérje. Amennyiben ezen műveleteket az érintett nem tudja önállóan elvégezni, akkor kérését az Adatkezelő 1. pont szerinti elérhetőségeire küldheti el.
  2. Törléshez való jog: Az Adatkezelő a kérelem átvételétől számított 30 napon belül törli az érintettre vonatkozó személyes adatokat, amennyiben azt az érintett a GDPR 17. cikk (1) bekezdésében megjelölt indokok (pl. az adatkezelési cél megszűnt; az érintett a hozzájárulását visszavonta és az adatkezelésnek más jogalapja nincs; az adatkezelés jogellenes; az érintett tiltakozik az adatkezés ellen és nincs elsőbbséget élvező jogszerű ok az adatkezelésre; a személyes adatokat jogi kötelezettség alapján törölni kell) alapján kéri. Az Adatkezelő a GDPR 17. cikk (3) bekezdésében foglalt okok (pl. az adatkezelés a véleménynyilvánítás szabadságához és a tájékozódáshoz való jog gyakorlása vagy jogi kötelezettség teljesítése céljából vagy jogi igények érvényesítéséhez, illetve védelméhez szükséges) alapján jogosult a törlést megtagadni.
  3. Az adatkezelés korlátozásához való jog: Amennyiben az érintett vitatja a rá vonatkozó személyes adatok pontosságát, kérheti, hogy az Adatkezelő a pontosságuk ellenőrzésének idejére korlátozza az érintett személyes adatok kezelését.

Az érintett akkor is kérheti az adatkezelés korlátozását, ha az adatkezelés jogellenes, de az érintett ellenzi a személyes adatok törlését, vagy ha az Adatkezelőnek már nincs szüksége a személyes adatokra adatkezelés céljából, de az érintett igényli azokat jogi igénye érvényesítéséhez. Abban az esetben is jogosult az érintett az adatkezelés korlátozását kérni, ha tiltakozott az adatkezelés ellen; ilyenkor a korlátozás arra az időtartamra vonatkozik, amíg megállapításra kerül, hogy az Adatkezelő jogos indokai elsőbbséget élveznek-e az érintett jogos indokaival szemben. A korlátozás időtartama alatt a személyes adatokat a tárolás kivételével csak kivételes esetben lehet kezelni.

* 1. Adathordozhatósághoz való jog: Az érintett jogosult arra, hogy a rá vonatkozó személyes adatokat tagolt, széles körben használt, géppel olvasható formátumban az Adatkezelőtől megkapja, illetve hogy ezeket az adatokat ő vagy – ha ez technikailag megvalósítható – az Adatkezelő egy másik adatkezelőnek továbbítsa, ha az adatkezelés hozzájáruláson vagy szerződésen alapul és az adatkezelés automatizált módon történik.
  2. Tiltakozáshoz való jog: Amennyiben az adatkezelés az Adatkezelő vagy harmadik személy jogos érdekének érvényesítéséhez szükséges, az érintett tiltakozhat a személyes adatainak kezelése ellen. Ebben az esetben az Adatkezelő a személyes adatait nem kezelheti tovább, kivéve, ha bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival, szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.
  3. Jogérvényesítés: Az érintettek panaszaikkal, kifogásaikkal közvetlenül az Adatkezelőhöz fordulhatnak az 1. pontban megjelölt elérhetőségeire küldött levéllel, aki minden tőle telhetőt megtesz az esetleges jogsértések megszüntetése és orvoslása érdekében. Az érintett a jogainak megsértése esetén az illetékes bírósághoz fordulhat vagy panasszal élhet a Nemzeti Adatvédelmi és Információszabadság Hatóságnál (1055 Budapest, Falk Miksa utca 9-11.; e-mail: ugyfelszolgalat@naih.hu).

Budapest, 2020. október 05.